Til: AMU

Dato: 07.Mars 2016

**Oversikt over sykefraværet ved UiO for 2015**

Datagrunnlaget for UiO er hentet fra SAP, det foreligger ikke noe sammenligningsgrunnlag mot NAV eller SSB´s sykefraværstall. Årsaken ligger i en systemendring som medfører at hverken sykefraværsrapporter i NAV´s statistikkportal, IA-web eller SSB er tilgjengelig. SSB regner med å kunne produsere statistikk for hele 2015 i slutten av mars.

Universitetet i Oslo har et lavt stabilt sykefravær, og det har ikke vært vesentlig endringer de siste årene. Det er en nedgang i sykefraværet for 2015 og UiO har et totalt sykefravær på 3,4 %. Dette er 2,2 % under målet til IA-bedrifter hvor det overordnede målet er at sykefraværet på nasjonalt nivå ikke skal overstige 5,6 %.

Gjennomgående har kvinner et høyere sykefravær enn menn. Fordelingen blant kvinner og menn har holdt seg stabil i perioden 2010-2015. For 2015 ligger total sykefravær på 2,2 % for menn og 4,6 % for kvinner. Det foreligger ikke tall for landsgjennomsnitt for 2015.

UiO har en nedgang fra 2014 til 2015 i legemeldt sykefravær. Statistikken for legemeldt fravær viser at UiO har et lavere sykefravær enn undervisningssektoren og statlig forvaltning forøvrig. Forskjellen har vært stabil i de siste årene. Vi har ikke fått endelige tall for statlig forvaltning og undervisningssektoren for 2015, men SSB og NAV har estimert at sykefraværet vil fremdeles være mindre ved UiO.

Sykefravær på UiOs enheter viser en moderat variasjon mellom enhetene på 3 %. HF som har det høyeste sykefraværet på 5,5 % ligger likevel under landsmålsettingen på 5,6 %. MN har det laveste sykefraværet på 2 %, noe som er særdeles lavt.

Ser en på forholdet mellom Teknisk/administrative og vitenskapelige stillinger er det gjennomgående et lavere sykefravær blant de vitenskapelig ansatte. Dette gjelder både for kvinner og menn.

*Saksbehandler:*

*RFI*

*Sakseier:*

*Irene Sandlie*